Sølve Stang

Sølve Stang (født 26. januar 1962 i Stongfjorden i Sunnfjord i Sogn og Fjordane) er en norsk journalist, filmprodusent, kommunikasjonsrådgiver og musiker, bosatt på Høvik i Bærum. Han er særlig kjent som medarbeider i NRK Dagsrevyen siden 1990.
Var vaktsjef i NRK TV-sporten 2003-04 og programleder for Dagsrevyens morgen- og dagsendinger 2004-07.

Stang forlot NRK i august 2007 og deltok i etableringen av film- og kommunikasjonsbyrået Stang Media AS. Han er eier og daglig leder i selskapet. 

Sølve Stang har avisbakgrunn fra Bergens Tidende, Firdaposten, Sogn Dagblad, Bergensavisen og VG. Utdannet ved Norsk journalisthøgskole fra 1989 til 1991.

Sølve Stang har skrevet musikk siden 12-årsalderen, både tekster og melodier. I 2001 ga han ut CD-platen "Eit folk står samla". Den inneholder to egenkomponerte supportersanger til fotballaget Sogndal. Platen ble produsert av Svein Dag Hauge, som også spilte gitar på hovedlåten Eit folk står samla. Også trommeslager Per Hillestad og bassist Rolf Graff fra Lava deltok som musikere. Olav Stedje deltok på vokal. Den andre låten på platen har tittelen Ode til Sogndal og er en rolig låt med Sølve Stang på gitar og vokal. Hovedsporet, Eit folk står samla, lå sju uker på Norsktoppen sommeren 2001 og nådde andreplass to uker på rad.

Høsten 2022 gikk Sølve Stang i studio på nytt, og 30. november 2022 ble singelen Adjøkyss sluppet på Spotify og andre strømmekanaler. Neste singel, Våryr, ble sluppet i 20. mars 2023, og to måneder senere, 12. mai, ble låten Alliert med Gud, lansert.

Referanser

Eksterne lenker 
 stangmedia.no – Stang Media 
 dagbladet.no – Sogndal til topps «Eit folk står samla» på andreplass etter to uker på norsktoppen.

NRK-journalister
Journalister i norske lokalaviser
Journalister i VG
Journalister i Bergens Tidende
Personer fra Askvoll kommune